CELEX: 22020D0066
Language: da
Date: 2018-03-23 00:00:00
Title: Det Blandede EØS-Udvalgs afgørelse Nr. 49/2018 af 23. marts 2018 om ændring af bilag II (Tekniske forskrifter, standarder, prøvning og certificering) til EØS-aftalen [2020/66]

30.1.2020   
               
               
                  DA
               
               
                  Den Europæiske Unions Tidende
               
               
                  L 26/28
               
            
         DET BLANDEDE EØS-UDVALGS AFGØRELSE
         Nr. 49/2018
         af 23. marts 2018
         om ændring af bilag II (Tekniske forskrifter, standarder, prøvning og certificering) til EØS-aftalen [2020/66]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens delegerede forordning (EU) 2015/1011 af 24. april 2015 om supplerende bestemmelser til Europa-Parlamentets og Rådets forordning (EF) nr. 273/2004 om narkotikaprækursorer og Rådets forordning (EF) nr. 111/2005 om regler for overvågning af handel med narkotikaprækursorer mellem Unionen og tredjelande og om ophævelse af Kommissionens forordning (EF) nr. 1277/2005 (1), som berigtiget i EUT L 185 af 14.7.2015, s. 31, og EUT L 125 af 18.5.2017, s. 75, skal indarbejdes i EØS-aftalen.
                  
               
                     (2)
                  
                  
                     Kommissionens gennemførelsesforordning (EU) 2015/1013 af 25. juni 2015 om regler vedrørende Europa-Parlamentets og Rådets forordning (EF) nr. 273/2004 om narkotikaprækursorer og vedrørende Rådets forordning (EF) nr. 111/2005 om regler for overvågning af handel med narkotikaprækursorer mellem Unionen og tredjelande (2) skal indarbejdes i EØS-aftalen.
                  
               
                     (3)
                  
                  
                     Forordning (EU) 2015/1011 ophæver Kommissionens forordning (EF) nr. 1277/2005 (3), som er indarbejdet i EØS-aftalen, og som derfor skal udgå af EØS-aftalen.
                  
               
                     (4)
                  
                  
                     Bilag II til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I kapitel XIII i bilag II til EØS-aftalen foretages følgende ændringer:
            
                        1)
                     
                     
                        Følgende indsættes efter punkt 15x (Europa-Parlamentets og Rådets forordning (EF) nr. 273/2004):
                        
                                    »15xa.
                                 
                                 
                                    
                                       32015 R 1011: Kommissionens delegerede forordning (EU) 2015/1011 af 24. april 2015 om supplerende bestemmelser til Europa-Parlamentets og Rådets forordning (EF) nr. 273/2004 om narkotikaprækursorer og Rådets forordning (EF) nr. 111/2005 om regler for overvågning af handel med narkotikaprækursorer mellem Unionen og tredjelande og om ophævelse af Kommissionens forordning (EF) nr. 1277/2005 (EUT L 162 af 27.6.2015, s. 12), som berigtiget i EUT L 185 af 14.7.2015, s. 31, og EUT L 125 af 18.5.2017, s. 75.
                                    Den delegerede forordnings bestemmelser læses med henblik på denne aftale med følgende tilpasning:
                                    
                                                 
                                             
                                             
                                                Forordningen finder kun anvendelse på EØS-/EFTA-staterne med hensyn til forordning (EF) nr. 273/2004.
                                             
                                          
                              
                                    15xb.
                                 
                                 
                                    
                                       32015 R 1013: Kommissionens gennemførelsesforordning (EU) 2015/1013 af 25. juni 2015 om regler vedrørende Europa-Parlamentets og Rådets forordning (EF) nr. 273/2004 om narkotikaprækursorer og vedrørende Rådets forordning (EF) nr. 111/2005 om regler for overvågning af handel med narkotikaprækursorer mellem Unionen og tredjelande (EUT L 162 af 27.6.2015, s. 33).
                                    Gennemførelsesforordningens bestemmelser læses med henblik på denne aftale med følgende tilpasning:
                                    
                                                 
                                             
                                             
                                                Forordningen finder kun anvendelse på EØS-/EFTA-staterne med hensyn til forordning (EF) nr. 273/2004.«
                                             
                                          
                              
                  
                        2)
                     
                     
                        Punkt 15ze (Kommissionens forordning (EF) nr. 1277/2005) udgår.
                     
                  
         
            Artikel 2
            Den islandske og den norske udgave af delegeret forordning (EU) 2015/1011, som berigtiget ved EUT L 185 af 14.7.2015, s. 31, og EUT L 125 af 18.5.2017, s. 75, og gennemførelsesforordning (EU) 2015/1013, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 24. marts 2018, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 23. marts 2018.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 162 af 27.6.2015, s. 12.
         
            (2)  EUT L 162 af 27.6.2015, s. 33.
         
            (3)  EUT L 202 af 3.8.2005, s. 7.
         
            (*1)  Ingen forfatningsmæssige krav angivet.